Врз основа на член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на РепубликаМакедонија“бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањетото за пристап до информации од јавен карактер поднесено од Адвокатското друштво Ружојчиќ од Скопје, по предметот Барање за пристап до информации од јавен карактер, Службеното лице за посредување со информации од јавен карактер, на 05.09. 2022 година, го донесе следното

**Р Е Ш Е Н И Е**

1. **Барањето за пристап до информации од јавен карактер** од Адвокатското друштво Ружојчиќ од Скопје поднесено до Агенцијата за заштита на правото на слободен пристап до информациите од јавен карактер, заведено под бр. 08-4 на 05.09.2022 година **СЕ УВАЖУВА**.

**О Б Р А З Л О Ж Е Н И Е**

Барателот на информации, Адвокатското друштво Ружојчиќ од Скопје, ополномоштено од А.Т. од Скопје, на 05.09.2022 година до Агенцијата за заштита на правото на слободен пристап до информации од јавен карактер, преку е-маил, поднесе Барање за пристап до информации од јавен карактер, заведено во архивата на Агенцијата под бр.08-4, со кое побара преку е-маил да му биде доставен електронски запис од следната информација:

„Барам да ми доставите одговор-податоци врз основа на кој документ или друг акт или начин, како и во кој временски период лицето А.Т. било запишано како службено лице за посредување информации од јавен карактер во Министерството за одбрана на РС Македонија“.

Постапувајќи по наведеното Барање за пристап до информации од јавен карактер, Агенцијата за заштита на правото на слободен пристап до информациите од јавен карактер информира дека до Министерството за одбрана на 06.09.2021 година од страна на Агенцијата е доставен електронски допис со кој Агенцијата побара од Министерството „Ажурирање на податоци за службени лица...со цел навремено и прецизно ажурирање на податоците за вашата институција на Листата на иматели објавена на веб страната на Агенцијата“.

Од Министерството за одбрана е добиен потврден електронски допис од 14.09.2021 година, заведен во Архивата на Агенцијата под бр.10-4/794 на 16.09.2021 година, во кој службеното лице од Министерството за одбрана, М.Ј., ја информира Агенцијата за следното: „Ве известувам дека во Министерството за одбрана нема никакви промени во однос на лицата кои што посредуваат за пристап до информации од јавен карактер. Службените лица М.Ј. и А.Т. посредуваат при барањата за пристап до информации од јавен карактер“.

На 18.07.2022 година, од страна на Министерството за одбрана се донесени две Решенија за определување службено лице за посредување со информации од јавен карактер и тоа: Решение број 02-5100/1 и Решение број 02-5101/1 кои се доставени до Агенцијата.

Во Решението 02-5101/1 од 18.07.2022 година, под став 2 е наведено: „Со определувањето на службеното лице за посредување со информации од јавен карактер од точка 1 да се брише А.Т. од евиденцијата на службени лица во Министерството за одбрана и во Агенцијата за заштита на правото на слободен пристап до информации од јавен карактер.“

Под точка 3 е наведено: „Ова решение стапува на сила од денот на донесувањето“.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

информации од јавен карактер

Петар Гајдов

Прилог:

- Меил кореспонденција - фотокопија

- Допис-Ажурирање на податоци - фотокопија

- Решение број 02-5100/1 - фотокопија и

- Решение број 02-5101/1 - фотокопија

Доставено до:

- архива на Агенцијата

- барател на информацијата